
Comhdháil na Bealtaine 2027
Campas Phádraig, Coláiste Mhuire gan Smál, 
Durlas, Co. Thiobraid Árann 
Dé hAoine, 28 Bealtaine 2027

‘Chum m’úsáide féin agus cháich’:
Saol Intleachtúil na Gaeilge, 1800-1850

Ré chinniúnach i saol na Gaeilge ab ea an chéad leath den naoú haois déag. Ach tréimhse shuntasach ab ea é chomh maith inar tarraingíodh go tréan ar an traidisiún agus inar tugadh aghaidh ar chúinsí agus ar chúramaí an tsaoil chomhaimseartha ar shlite iomadúla. Ní nach ionadh, mar sin, gur díríodh aird ar an tréimhse le breis is céad bliain anuas idir eagráin chriticiúla, staidéir ar phearsana aonair, agus iniúchadh ar ghnéithe fé leith de shaol is de litríocht na Gaeilge. 
	Deis is ea an chomhdháil chun cur leis an taighde seo agus chun athbhreithniú a dhéanamh air. Raghfar i ngleic le pearsana, saothair, cleachtais, agus smaointeoireacht a bhí mar chuid de shaol na Gaeilge, 1800-1850. 
	Fógófar clár na comhdhála in Earrach 2027. Má bhíonn tuilleadh eolais ag teastáil idir an dá linn is féidir teagmháil a dhéanamh leis an gcoiste ach ríomhphost a sheoladh chuig comhdhailnabealtaine2027@mic.ul.ie.  

Coiste Eagraithe na Comhdhála:
Laoise Ní Cheallaigh		 
Liam Ó Paircín		 
Tony Ó Floinn			 

